                             højesterets dom
                           afsagt torsdag den 4. marts 2010
sag 140/2008
(1. afdeling)
danske private parkeringsselskabers brancheforening som mandatar for europark a/s
(advokat keld norup)
mod
fdm, forenede danske motorejere, som mandatar for a
(advokat ulrik holsted-sandgreen)
i tidligere instanser er afsagt dom af retten i herning den 23. juni 2006 og af vestre lands-
rets 12. afdeling den 9. november 2007.
i pådømmelsen har deltaget fem dommere: torben melchior, per sørensen, peter blok, lene
pagter kristensen og michael rekling.
påstande
appellanten, danske private parkeringsselskabers brancheforening som mandatar for euro-
park a/s, har nedlagt påstand om, at a skal betale 100 kr. til europark.
fdm som mandatar for a har påstået stadfæstelse.
fdm har for højesteret anerkendt, at a – ud over kontrolgebyret på 510 kr. – skal betale det
rykkergebyr på 100 kr., der blev opkrævet ved rykkerbrevet af 13. februar 2006, og inkasso-
gebyret på 100 kr. for højesteret angår sagen således alene rykkergebyret på 100 kr., som
europark opkrævede ved det første rykkerbrev den 24. januar 2006.
der er enighed om, at det kan lægges til grund, at girokortet ikke længere var placeret på for-
ruden, da a vendte tilbage til bilen.
                                               - 2 -
højesterets begrundelse og resultat
af de grunde, der er anført af landsretten, tiltræder højesteret, at der ikke er grundlag for
analog anvendelse af færdselslovens § 121, stk. 3.
højesteret tiltræder endvidere, at anbringelsen af girokortet under vinduesviskeren på bilen
ikke i sig selv indebærer, at påkravet i girokortet kan anses for at være kommet frem til a.
der er enighed om, at girokortet ikke længere sad på bilen, da a vendte tilbage til denne.
højesteret tiltræder herefter, at europark a/s ikke har været berettiget til at fastholde det ryk-
kergebyr, der blev opkrævet ved brevet af 24. januar 2006. højesteret stadfæster derfor lands-
rettens dom.
                                     thi kendes for ret:
landsrettens dom stadfæstes.
i sagsomkostninger for højesteret skal danske private parkeringsselskabers brancheforening
som mandatar for europark a/s betale 25.000 kr. til fdm som mandatar for a.
de idømte beløb skal betales inden 14 dage efter denne højesteretsdoms afsigelse. sagsom-
kostningsbeløbet forrentes efter rentelovens § 8 a.
